சித்திரைத் திருவிழா கடந்த 18 -ம் தேதி கொடியேற்றத்துடன் துவங்கியது. கள்ளழகர் ஆற்றில் இறங்கும் எதிர்சேவை நிகழ்ச்சியைக் காண ஏராளமான பக்தர்களும், பொதுமக்களும் ஆர்வத்தோடு காத்திருக்கின்றனர். ஆனால் அழகர் ஆற்றில் இறங்கும் வைகை ஆறோ பெருமைப்படுத்தி சொல்லும் அளவிற்கு இல்லாதபடி பாழடைந்து கிடக்கிறது. அழகர் ஆற்றில் இறங்கும் பகுதியில் உள்ள பாலங்களோ மிகவும் சேதம் அடைந்து உள்ளது. பாலத்தில் மரக்கன்றுகள் முளைத்து மிகவும் மோசமான நிலைக்குத் தள்ளப்பட்டுள்ளது. இது குறித்து பல்வேறு புகார்கள் வந்துள்ளது.